**Vnútorný predpis: 1/2024**

**Zásady pre tvorbu a použitie sociálneho fondu**

**Článok I.**

**Všeobecné ustanovenia**

1. Tieto zásady upravujú tvorbu, použitie, podmienky čerpania, rozpočet a zásady hospodárenia s prostriedkami sociálneho fondu (ďalej len „SF“) v pôsobnosti zamestnávateľa. Príspevok zo SF sa poskytuje zamestnancom, rodinným príslušníkom a bývalým zamestnancom, ktorých zamestnávateľ alebo jeho právny predchodca zamestnával ku dňu odchodu do dôchodku. Na tvorbe rozpočtu a použití rozpočtu spolupracuje zamestnávateľ s predsedom ZO OZ.
2. V priebehu roka sa môže rozpočet SF v jednotlivých položkách upravovať podľa potrieb zamestnancov po odsúhlasení zamestnávateľom a predsedom ZO OZ.
3. Nevyčerpané finančné prostriedky SF prechádzajú do nasledujúceho obdobia.
4. Prostriedky SF sa vedú na samostatnom účte zamestnávateľa č. účtu 0304017004/5600. Na tento účet sa prostriedky prevádzajú vo výške 1/12 do 25. dňa kalendárneho mesiaca vo forme preddavkov z predpokladaného ročného základu na určenie povinného prídelu. Zúčtovanie povinného prídelu vykoná zamestnávateľ najneskôr do konca druhého mesiaca v nasledujúcom kalendárnom roku.
5. Zamestnávateľ je povinný odsúhlasiť všetky výdavky zo SF s Odborovou organizáciou pri Základnej umeleckej škole F.Špániho, Martinská 19, Žilina.
6. Za dodržiavanie pravidiel o hospodárení so SF je zodpovedná p. Eleonóra Farkašová a predseda v zastúpení ZO OZ PŠaV.

**Článok II.**

**Rozpočet SF**

**Tvorba SF:**

Predpokladaný príjem SF na rok 2024:

1. povinný prídel vo výške 1%
2. ďalší prídel do SF vo výške 0,05%  
   SPOLU: 6.000,00€
3. zostatok SF z predchádzajúcich rokov 3.785,46€  
   **Celkom: 9.785,46€**

**Výdavky SF:**

Predpokladané výdavky zo SF na rok 2021:

1. príspevok na stravné 5.685,46€
2. príspevok na regeneráciu pracovnej sily 3.300,00€
3. sociálna pomoc nenávratná 200,00€
4. podniková sociálna politika 600,00€

**Celkom 9.785,46€**

**Článok III.**

**Použitie a čerpanie SF**

**Príspevok na stravu:**

Zamestnávateľ poskytuje zamestnancom príspevok na elektronický stravovací kredit Edenred Slovakia, s.r.o. nad rámec všeobecne platných predpisov v zmysle zákona č. 152/1994 Z.z. o sociálnom fonde v znení neskorších predpisov v sume 0,60€ na jedno hlavné jedlo. Zamestnancom, ktorí sa rozhodli pre finančný príspevok na stravovanie zamestnávateľ taktiež poskytuje príspevok nad rámec všeobecne platných predpisov v zmysle zákona č. 152/1994 Z.z. o sociálnom fonde v znení neskorších predpisov v sume 0,60€ na jeden deň nároku na stravné.

**Sociálna pomoc nenávratná**

Zamestnávateľ po schválení Odborovou organizáciou poskytne jedno rázovú sociálnu výpomoc zamestnancovi, alebo jeho rodine pri:

* úmrtí, úmrtí člena rodiny (manžel, manželka, deti, ak sa sústavne pripravujú na budúce povolanie do skončenia veku 25 rokov, ďalej deti, ktoré sú telesne, zmyslovo alebo mentálne postihnuté, druh, družka, ak žijú v spoločnej domácnosti) do sumy   
   133,00€
* závažné dlhodobé ochorenie (minimálne 3 po sebe nasledujúce mesiace), invalidný dôchodok (individuálne posúdiť) do sumy 166,00€

Sociálnu výpomoc zamestnávateľ poskytne na základe žiadosti zamestnanca. Zamestnanec predloží žiadosť o výpomoc predsedovi ZO OZ, ktorý ju po prerokovaní vo výbore - za účasti zástupcu ostatných zamestnancov – s vyjadrením postúpi zamestnávateľovi. Zamestnancom, ktorí majú nižší pracovný úväzok bude táto sociálna pomoc nenávratná poskytnutá prepočítaním na nižší pracovný úväzok.

**Podniková sociálna politika v oblasti starostlivosti o zamestnancov**

* Pri príležitosti prvého odchodu na dôchodok vyplatí zamestnávateľ zamestnancovi odmenu vo výške 50,00€ pri rozviazaní pracovného pomeru cez výplatný lístok.
* Jubilejnú odmenu vo výške 33,00€ poskytne zamestnávateľ zamestnancovi pri príležitosti životného jubilea 50 rokov.  
  Zamestnancom, ktorí majú nižší pracovný úväzok bude táto odmena vyplatená prepočítaním na nižší pracovný úväzok.
* Príspevok vo výške 200,00€ na Deň učiteľov.
* Príspevok na vyhodnocovaciu poradu 200,00€.
* Zostatok z čerpania SF sa prerozdelí do miezd za mesiac november 2024.
* Zamestnávateľ ZUŠ F.Špániho a Odborová organizácia pri ZUŠ F.Špániho sa dohodli, že budú využívať koncertnú sálu školy na spoločenské posedenia pri príležitosti:  
  a) životného jubilea zamestnancov  
  b) osláv výročia školy  
  c) absolventskej rozlúčky v spolupráci so ZRŠ  
  d) a iných príležitostiach osláv a podujatí školy v spolupráci s inými subjektami.

**Článok IV.**

**Zdaňovanie**

V zmysle §36 ods. 2 písm. d) zákona SR č. 366/1999 Z.z. o daniach z príjmov, v znení neskorších predpisov, možno zdaňovať osobitnou sadzbou dane 19% len tie príjmy z prostriedkov SF, ktoré sú poskytované v súlade s §7 zákona SR č.152/1997 Z.z. o SF v znení neskorších predpisov. Akékoľvek iné plnenie poskytnuté zamestnancom zo SF sa posudzuje ako súčasť celkového príjmu zamestnanca zo závislej činnosti a funkčných pôžitkov zdaňovaných preddavkovým spôsobom. Od dane sú oslobodené príjmy taxatívne určené v §6 ods.8 zákona o daniach z príjmov a to:

1. **Nepeňažné príjmy zamestnanca poskytnuté ako:**

* suma vynaložená zamestnávateľom na doškoľovanie zamestnanca, ktoré súvisí s činnosťou alebo podnikaním zamestnávateľa
* hodnota stravy poskytovanej zamestnávateľom zamestnancovi na spotrebu na pracovisku alebo v rámci stravovania zabezpečovaného prostredníctvom iných subjektov
* Plnenie zo SF podľa zákona NR SR č154/1994 Z.z. o SF v znení neskorších predpisov poskytnuté zamestnancovi.

**Článok V.**

**Záverečné ustanovenie**

Z účtu SF sa môže prispievať iba na činnosť a akcie usporiadané alebo odsúhlasené zamestnávateľom a Výborom ZO OZ PŠaV.

O plnení rozpočtu SF bude zamestnávateľ informovať pracovníkov prostredníctvom predsedu ZO OZ PŠaV.

O plnení rozpočtu SF bude zamestnávateľ informovať pracovníkov prostredníctvom predsedu ZO OZ.

Na poskytnutie plnenia zo SF nie je právny nárok.

Tieto zásady nadobúdajú účinnosť dňom 1.1.2024 a ich účinnosť končí dňom 31.12.2024.

Vypracovala: Marcela Bukovinská

V Žiline 1.1.2024

...................................................... ..................................................

Radoslav Jurčo DiS. Art. Mgr. Dagmar Wróbelová

Predseda ZO OZ PŠaV riaditeľ ZUŠ F.Špániho,

ZUŠ F.Špániho, Martinská 19, Žilina Martinská 19, Žilina